רוצים לראות טיל-חלל בגודל אמיתי? דגם ענק של טיל בגובה של 10 מטרים יוצב בנמל תל אביב לכבוד תערוכת החלל "ספייסמאניה" (Spacemania), שתתקיים לראשונה במהלך חודש יולי הקרוב.

יעד חדש לתיירים הישראלים טיסה לחלל בועז פיילר טרנד הטיסות הפרטיות לקצה האטמוספרה ומחוצה לה מוצע מעתה גם לתושבי ישראל, כלומר אם אתם בריאים ויש לכם כ-100 אלף דולר מיותרים יעד חדש לתיירים הישראלים: טיסה לחלל

מדובר בטיל מסוג סאטורן 5, הטיל הגדול ביותר בהיסטוריה, ששימש לשיגור חלליות מאוישות לירח. הטיל הרב-שלבי התנשא לגובה 111 מטר והופעל על ידי חמישה מנועים בעלי 3,400 טון כוח הינע וצרך 15 אלף ליטר דלק בשנייה.

כל 11 משגרי סאטורן 5 שוגרו לחלל בהצלחה והשיגור המפורסם ביותר היה של החללית האמריקנית אפולו 11 לירח, ביולי 1969.

להרגיש בחללית. מתוך תערוכת החלל (באדיבות U.S. Space & Rocket Center)

ד"ש מנאס"א

בתערוכה, שמתקיימת בשיתוף NASA, יוצגו פריטים אותנטיים של סוכנות החלל האמריקנית ומרכז החלל והטילים האמריקני (U.S. Space and Rocket Center). התערוכה תאפשר לראשונה, למבוגרים וילדים, הצצה יוצאת דופן למסתורין האופף את החלל החיצון מימי קדם ועד קיומה של הטכנולוגיה העתידית.

תערוכת SpaceMania תכלול אטרקציות מתחום החלל לילדים ומבוגרים, בהם:

דגם בגודל אמיתי של תא הטייס של מעבורת החלל האמריקנית

דגם בקנה מידה 1:1 של יחידת עבודה של תחנת החלל הבינלאומית ISS

דגם בגודל אמיתי של חללית מרקורי

דגם בקנה מידה 1:1 של יחידת הפיקוד בתחנת החלל הרוסית "מיר" (MIR).

דגם של טיל סטורן 5 (טיל הירח האמריקאי) בגובה של 10 מטרים

חליפות חלל של אסטרונאוטים וקוסמונאוטים.

אביזרים ואלמנטים של האסטרונאוטים מהחלל: מזון, אופני כושר מיוחדות לחללית, מכשיר לשתייה ועוד

מתקני סימולטורים המיועדים להכשרת אסטרונאוטים לטיסה לחלל

פריטים מקוריים של האסטרונאוט הישראלי הראשון, אילן רמון ז"ל שהושאלו לתערוכה ע"י רונה רמון. בין הפריטים: העיטור הגבוה ביותר שמוענק על ידי ארה"ב ונשיאה, להישגי חלל, שיוצג לראשונה לציבור.

התפתחות הענף והטכנולוגיה לאורך השנים, כולל המרוץ לחלל בין המעצמות, שיתופי פעולה בינלאומיים, ההישגים של המדינות השונות ועוד



סימולטור בתערוכת החלל (באדיבות U.S. Space & Rocket Center)

ישראל - מעצמת חלל

כמו כן, התערוכה תציג את הישגי תעשיות החלל הישראליות, שנחשבות למובילות עולמיות בתחומים שונים של לוויינות וטכנולוגיית חלל ישראלית, הנחשבת לאחת מ-8 המעצמות הגדולות בתחום חקר החלל.

לקראת תערוכת החלל הגדולה, יגיע לישראל מ ג'ורג'יה ארה"ב, מטאור ענק, ה"האוריינטד" (Oriented)- שהוא מטאור במשקל של קרוב לטון, שנחת בארה"ב בשנת 2005 ושוויו נאמד בכ-5 מיליון שקלים. עלות הבאת המטאור לישראל, לתקופת הקיץ, נאמדת בלמעלה ממיליון שקל.

המטאור יגיע במכולה מיוחדת של נאס"א, במסגרת מיצגים עצומים שיגיעו לטובת התערוכה, הישר מסוכנות החלל. בשל שוויו של המטאור וייחודו, אף גורם מקצועי לא היה מוכן להוביל או לבטח את המטאור במסעו מארה"ב לישראל, לכן הוא יישלח במכולות של נאס"א ובפיקוחם הישיר.

לצד האוריינטד מטאור, יגיע לתערוכה בישראל גם המטאור שנחת ברוסיה בחודש פברואר האחרון ליד הרי האורל, וגרם לפציעה של מעל ל-1,000 איש והרס רב בעיר צ'ליאבינסק.